1α. ΒΑΣΙΛΙΚΟΝ ΔΙΑΤΑΓΜΑ της 14/18 Μαρτ. 1941 (ΦΕΚ Α΄ 77)  Περί εκτελέσεως του από 21 Δεκ. 1940 υπ’ αριθ. 2728 Α. Νόμου “περί ηθικών αμοιβών των οργάνων Δημοσίας Ασφαλείας και Πυροσβεστικής Υπηρεσίας δια διακεκριμένας πράξεις’’.  Έχοντες υπ’ όψει το άρθρ. 6 του υπ’ αριθ. 2728/1940 Α. Νόμου “περί ηθικών αμοιβών των οργάνων Δημοσίας Ασφαλείας και Πυροσβεστικής Υπηρεσίας δια διακεκριμένας πράξεις”, προτάσει του Ημετέρου Υφυπουργού Δημοσίας Ασφαλείας, μετά σύμφωνον γνώμην του Συμβουλίου Επικρατείας (υπ’ αριθ. 92/1941), απεφασίσαμεν και διατάσσομεν: Α΄. Εύφημος Μνεία Άρθρ.1.-1.Η Εύφημος Μνεία απονέμεται εις άπαντας τους Αξιωματικούς, Ανθυπασπιστάς και Οπλίτας της Β. Χωροφυλακής, Αστυνομίας Πόλεων και Πυροσβεστικής Υπηρεσίας προς επιβράβευσιν πράξεων ανωτέρας αξίας εκείνων δι’ ας απονέμεται πανηγυρικώς έπαινος και δι’ ας δεν συντρέχει λόγος ν’ απονεμηθή μετάλλιον αξίας εκ των δια του Α.Ν. 2728/1940 συνιστωμένων. 2.Η Εύφημος Μνεία απονέμεται δια διαταγής του Υφυπουργού Δημοσίας Ασφαλείας και κοινοποιείται εις τους ενδιαφερομένους και τας προϊσταμένας Υπηρεσίας αυτών, δια της Ημερησίας Διαταγής του Αρχηγού του Σώματος εις το οποίον ανήκουσιν κατά λόγον αρμοδιότητος. 3.Προς απονομήν της αμοιβής ταύτης απαιτείται πρότασις του Αξιωματικού Διοικητού Υπηρεσίας ή Καταστήματος Χωροφυλακής, Αστυνομίας Πόλεων ή Πυροσβεστικής Υπηρεσίας ή ηγήτορος ανεξαρτήτου ή μεμονωμένως δρώντος τμήματος ή αποσπάσματος, υπό τας αμέσους διαταγάς του οποίου διατελεί ο προτεινόμενος ιεραρχικώς υποβαλλομένη. 4.Ο υποβάλλων τοιαύτην πρότασιν οφείλει να πράξη τούτο εντός πέντε ημερών από της εκτελέσεως της πράξεως. Εάν δε, εκ λόγων ανωτέρας βίας, δεν ηδυνήθη να υποβάλη εγκαίρως ταύτην οφείλει εν τη αναφορά του να αιτιολογήση την βραδύτητα. 5.Ο υποβάλλων την πρότασιν Αξιωματικός οφείλει να βασίζηται επί της ιδίας αυτού αντιλήψεως και να εκθέτη εν αυτή τα περιστατικά υφ’ α ετελέσθη η πράξις. Εν η δε περιπτώσει η πράξις δεν περιέπεσεν εις την άμεσον ή αυτοπρόσωπον αυτού αντίληψιν, τότε οφείλει ούτος να επισυνάπτη εις την πρότασίν του και σχετικάς των αυτοπτών καταθέσεις, ή επίσημα έγγραφα στρατιωτικών ή άλλων αρχών, δια των οποίων να βεβαιώται και εξακριβώται πλήρως η πράξις του προτεινομένου. 6.Ο λαμβάνων την πρότασιν οφείλει, αφ’ ου εξακριβώση υπευθύνως τα εν τη εκθέσει αναφερόμενα γεγονότα, να υποβάλη ταύτην μετ’ ιδίας σαφούς προτάσεως προς την Προϊσταμένην αυτού Αρχήν εντός πέντε ημερών από της λήψεως. Εάν δε έχη αμφιβολίαν τινά οφείλει να επιστρέψη ταύτην εις τον προτείνοντα ίνα διευκρινήση τα σημεία εκείνα εις α έχει ωρισμένας αντιρρήσεις, ώστε κατά την υποβολήν να δύναται να εκφέρη σαφή και κατηγορηματικήν γνώμην επ’ αυτής. Β΄.Μετάλιον Αξίας Άρθρ.2.-1.Το Μετάλλιον Αξίας απονέμεται εις τους Αξιωματικούς Αστυνομίας Πόλεων και Πυροσβεστικής Υπηρεσίας και τους Ανθυπασπιστάς της Χωροφυλακής κατά τας εν τω εδαφ. β΄ του άρθρ. 1 του υπ’ αριθ. 2728/1940 Α. Νόμου διαλαμβανομένας περιπτώσεις. (Μετά την σελ. 20(α) Σελ. 20,01 Τεύχος 470-Σελ. 3 Ηθικές Αμοιβές  Προσωπικού (΄Ενοπλου-Πολιτικού) Υπ.Δημ.Τάξης  4.Α.γ.1α   394 2.Το Μετάλλιον τούτο απονέμεται εις τους ανωτέρω Αξιωματικούς Αστυνομίας Πόλεων και Πυροσβεστικής Υπηρεσίας και τους Ανθυπασπιστάς της Χωροφυλακής οι οποίοι έχουσι 10ετή τουλάχιστον πραγματικήν υπηρεσίαν εις τα Σώματα εις τα οποία ανήκουσι και τω Στρατώ και εξαετή εξ’ αυτής τουλάχιστον εν τω βαθμώ του Αξιωματικού ή Ανθυπασπιστού, εξαιρέσει του Αρχηγού του Πυροσβεστικού Σώματος, δι’ ον δεν απαιτείται χρόνος υπηρεσίας. 3.Δια τους μη συμπληρούντας τον ανωτέρω χρόνον υπηρεσίας μέχρι της 1ης Μαρτίου του έτους της υποβολής των προτάσεων δεν υποβάλλονται προτάσεις απονομής αυτού. 4.Αι καθορισθείσαι τέσσαρες τάξεις του Μεταλλίου τούτου, απονέμονται κατά την ακόλουθον τάξιν: Δ΄ Τάξεως εις Υπαστυνόμους Α΄ και Β΄ Τάξεως και Ανθυπασπιστάς της Β. Χωροφυλακής. Γ΄ Τάξεως εις Αστυνόμους Α΄ και Β΄ Τάξεως. Β΄ Τάξεως εις Αστυνομικούς Διευθυντάς Α΄ και Β΄ Τάξεως. Α΄ Τάξεως εις τον Αρχηγόν του Σώματος. 5.Αι τάξεις του Μεταλλίου τούτου δια τους άνδρας του Πυροσβεστικού Σώματος, απονέμονται ως ακολούθως: Δ΄ Τάξεως εις Σταθμάρχας, Αρχιοδηγούς και Αρχιτεχνίτας. Γ΄ Τάξεως εις Υποδιοικητάς και Προϊσταμένους Συνεργείων. Β΄ Τάξεως εις Διοικητάς Πυροσβεστικής Υπηρεσίας. Α΄ Τάξεως εις τον Αρχηγόν του Σώματος. Άρθρ.3.-Τα Μετάλλια Αξίας είναι τα αυτά εις οιανδήποτε τάξιν και αν ανήκουσιν, η μεταξύ δεν τούτων διάκρισις δεικνύεται εκ της τανίας εξ ης εξαρτώνται, ως ακολούθως: Η της Δ΄ Τάξεως ουδέν διακριτικόν φέρει. Η της Γ΄ Τάξεως φέρει άνωθεν του μέρους εξαρτήσεως μικρόν κυκλικόν κλάδον ελαίας χαλκούν. Η της Β΄ Τάξεως φέρει όμοιον επάργυρον. Η της Α΄ Τάξεως όμοιον επίχρυσον. Άρθρ.4.-1.Το Μετάλλιον τούτο συνίσταται εκ κυκλικής πλακός κατασκευαζομένης εκ μετάλλου επιχρύσου, διαμέτρου 35 χιλιοστών και πάχους 2 χιλιοστών, ήτις εις το άνω μέρος φέρει στέμμα εκ του αυτού μετάλλου. Επί της προσθίας όψεως απεικονίζεται εν αναγλύφω η εικών της Α.Μ. του Βασιλέως και κυκλικώς η επιγραφή “ΓΕΩΡΓΙΟΣ Β΄ ΒΑΣΙΛΕΥΣ ΤΩΝ ΕΛΛΗΝΩΝ”. Επί της οπισθίας όψεως απεικονίζεται εν αναγλύφω η Αθηνά κρατούσα επί της χειρός στέφανον, αριστερά δε της Αθηνάς η λέξις “ΑΞΙΑ” και δεξιά αυτής “1940”. (Σχήμα 1). Σελ. 20,02 Τεύχος 470-Σελ. 4 2.Το Μετάλλιον τούτο εξαρτάται εκ λινομεταξίνης ταινίας πλάτους 36 χιλιοστών, χρώματος βαθέος κυανού, φερούσης περί το μέσον καθέτως δύο σειρίδας χρώματος ανοικτού κυανού. Άρθρ.5.-Το ενδεικτικόν της απονομής Μεταλλίου Αξίας τεμάχιον ταινίας το φερόμενον εν τη θέσει των παρασήμων εν τη μικρά στολή φέρει μικρόν στέλεχος ελαίας χαλκούν, επάργυρον ή επίχρυσον, αναλόγως της τάξεως του Μεταλλίου. Άρθρ.6.-Δια την απονομήν του Μεταλλίου τούτου απαιτείται πρότασις υποβαλλομένη ιεραρχικώς καθ’ ον τρόπον ορίζεται εις το άρθρ. 1 παρ. 3 έως 6 του παρόντος. 2.Εκτός τούτου αι Υπηρεσίαι και Καταστήματα Βασιλ. Χωροφυλακής, Αστυνομίας Πόλεων και Πυροσβεστικής Υπηρεσίας αι οποίαι δικαιούνται να εκδίδωσιν Ημερησίαν Διαταγήν, ευθύς ως περιέλθη τη Υπηρεσία των τοιαύτη πρότασις, οφείλουσι να ποιώνται μνείαν εν τη διαταγή των ταύτη, απόσπασμα δε αυτής να επισυνάπτωσιν εις την υποβαλλομένην πρότασιν αυτών. 3.Δι’ εκτελεσθείσας διακεκριμένας πράξεις ή προσφερθείσαν ενίσχυσιν προς ευόδωσιν του έργου του Στρατού κατά την εμπόλεμον περίοδον της Χώρας, η πρότασις προς απονομήν του Μεταλλίου τούτου υποβάλλεται υπό του Αξιωματικού της Β. Χωροφυλακής, Αστυνομίας Πόλεως, Πυροσβεστικής Υπηρεσίας ή του Στρατεύματος, υπό τας αμέσους διαταγάς του οποίου διετέλει καθ’ ον χρόνον εξετέλεσε τας υπηρεσίας ταύτας ο προτεινόμενος, χωρίς να απαιτήται ο εν τη παρ. 2 του άρθρ. 2 του παρόντος απαιτούμενος χρόνος υπηρεσίας. 4.Δια συνεχή ευδόκιμον υπηρεσίαν και επιδειχθείσαν εξαιρετικήν ικανότητα περί την διοίκησιν και την εκτέλεσιν της υπηρεσίας, αι προτάσεις προς απονομήν του Μεταλλίου, υποβάλλονται το πρώτον πενθήμερον του Μαρτίου εκάστου έτους, αρχής γενομένης από του τρέχοντος έτους, υπό των διοικητών Αξιωματικών, υπό τας αμέσους διαταγάς των οποίων υπηρετούσιν οι προτεινόμενοι.  4.Α.γ.1α Ηθικές Αμοιβές  Προσωπικού (΄Ενοπλου-Πολιτικού) Υπ.Δημ.Τάξης    395 Γ΄ Μετάλλιον Ευδοκίμου Υπηρεσίας Άρθρ.7.-1.Το Μετάλλιον Ευδοκίμου Υπηρεσίας συνίσταται εκ κυκλικής πλακός εξ ορειχάλκου οξειδωμένου, διαμέτρου 0,038 χιλιοστών και πάχους 2 χιλιοστών και φέρει επί μεν της προσθίας όψεως αποτυπωμένην εν αναγλύφω την εικόνα της Α.Μ. του Βασιλέως και εν κύκλω την επιγραφήν “ΓΕΩΡΓΙΟΣ Β΄ ΒΑΣΙΛΕΥΣ ΤΩΝ ΕΛΛΗΝΩΝ”, επί δε της οπισθίας όψεως, αριστερά μεν κλάδον δάφνης, δεξιά δε την επιγραφήν “ευδοκίμου υπηρεσίας 1940” εις τρεις στοίχους. (Σχήμα 2). 2.Το Μετάλλιον τούτο εξαρτάται εκ μεταξίνης ταινίας πλάτους 36 χιλιοστών, χρώματος ανοικτού κυανού ήτις εις το μέσον έχει καθέτως μίαν σειρίδα χρώματος μέλανος, εις δε τα δύο άκρα ανά μίαν λεπτήν σειρίδα χρώματος ερυθρού. Άρθρ.8.-1.Το Μετάλλιον Ευδοκίμου Υπηρεσίας απονέμεται εις τους μονίμους Χωροφύλακας, του Αρχιφύλακας, Αστυφύλακας και τους κατωτέρους υπαλλήλους του Πυροσβεστικού Σώματος, εφ’ όσον συνεπλήρωσαν εξαετή πραγματικήν υπηρεσίαν και επεδείξαντο εξαιρετικόν ζήλον, προθυμίαν, αφοσίωσιν και πειθαρχικότητα εν τη εκπληρώσει της αποστολής των. 2.Δια την απονομήν του Μεταλλίου τούτου υποβάλλονται προτάσεις εντός του πρώτου πενθημέρου του μηνός Μαρτίου εκάστου έτους, αρχής γενομένης από του τρέχοντος έτους, καθ’ ον τρόπον ορίζουσι αι παρ. 3 έως 6 του άρθρ. 1 και η παρ. 2 του άρθρ. 6 του παρόντος. 3.Η απαιτουμένη εξαετής πραγματική υπηρεσία (συνεχής ή διακεκομμένη) δέον να η συμπεπληρωμένη μέχρι τέλους Φεβρουαρίου του έτους της υποβολής των προτάσεων. 4.Προς υπολογισμόν της υπηρεσίας των ταύτης λαμβάνεται υπ’ όψει και η τυχόν προϋπηρεσία αυτών ως άνευ θητείας, μαθητών ή εφέδρων εις τα ανωτέρω Σώματα. 5.Δικαίωμα υποβολής προτάσεων έχουσιν άπαντες οι Αξιωματικοί Διοικηταί Υπηρεσιών, δια τους υπό τας διαταγάς των υπηρετούντας. 6.Εις τους μονίμους Ενωμοτάρχας και Υπενωμοτάρχας απονέμεται το δια του υπ’ αριθ. 633/1937 Α. Νόμου συσταθέν Μετάλλιον Ευδοκίμου Υπηρεσίας Υπαξιωματικών καθ’ ον τρόπον απονέμεται μέχρι τούδε. Δ΄ Μετάλλιον Αυτοθυσίας Άρθρ.9.-1.Το Μετάλλιον Αυτοθυσίας συνίσταται εξ’ αστέρος, κατασκευαζόμενον εξ’ ορειχάλκου επαργύρου οξειδωμένου ούτινος τέσσαρες μεν ακτίνες μήκους 0,37 διευθύνονται οριζοντίως και καθέτως, τέσσαρες δε άλλαι μικραί μήκους 0,29 εκτοξεύονται εκ των ενδιαμέσων των ανωτέρω. Εις το μέσον του αστέρος σχηματίζεται κύκλος διαμέτρου 0,015 επί του οποίου απεικονίζεται εν αναγλύφω στέμμα. Εις την οπισθίαν όψιν του κύκλου είναι αναγεγραμμένον εν αναγλύφω κυκλικώς “ΑΥΤΟΘΥΣΙΑ” και εις το μέσον “1940”. (Σχήμα 3). 2.Το Μετάλλιον τούτο εξαρτάται εκ λινομεταξίνης ταινίας πλάτους 36 χιλιοστών, χρώματος ερυθρού, φερούσης καθέτως εις το μέσον σειρίδα χρώματος μέλανος. Άρθρ.10.-1.Το Μετάλλιον Αυτοθυσίας απονέμεται εις τους Αξιωματικούς, Ανθυπασπιστάς και οπλίτας εν γένει της Β. Χωροφυλακής, Αστυνομίας Πόλεων και Πυροσβεστικής Υπηρεσίας ή τας οικογενείας αυτών, ως ορίζει το εδαφ. δ΄ του άρθρ. 1 του Α.Ν. 2728/1940 επί τη προτάσει του Προϊσταμένου αυτών Αξιωματικού, υφ’ ου τας αμέσους διαταγάς διατελούσιν ή διετέλουν ούτοι καθ’ ον χρόνον ενήργησαν δια την σωτηρίαν άλλων ατόμων ευρισκομένων εν κινδύνω. Η πρότασις αύτη υποβάλλεται ιεραρχικώς ως ορίζουσιν αι παρ. 3 έως 6 του άρθρ. 1 και η παρ. 2 του άρθρ. 6 του παρόντος. 2.Δια τους πολιτικώς επιστρατευθέντας και απλούς ιδιώτας, οίτινες εξετέλεσαν υπηρεσίας εκ των εν άρθρ. 4 του Α.Ν. 2728/1940 αναφερομένων, ως και δια τας οικογενείας των τυχόν θανόντων εν τη εκτελέσει τοιούτων υπηρεσιών, η πρότασις υποβάλλεται υπό των οικείων Αξιωματικών των άνω Σωμάτων, υπό τας διαταγάς ή οδηγίας των οποίων ενήργησαν ή εις ων την δικαιοδοσίαν εξετελέσθη η υπηρεσία. Η πρότασις αύτη υποβάλλεται καθ’ όν τρόπον ορίζεται ανωτέρω και δια τους Αξιωματικούς και οπλίτας των άνω Σωμάτων. Ε΄ Μετάλλιον Ανδραγαθίας Άρθρ.11.-1.Το Μετάλλιον Ανδραγαθίας συνίσταται εκ σταυρού κατασκευαζομένου εξ’ ορειχάλκου οξειδωμένου, ούτινος τα άκρα είναι πεπλατισμένα μεγέθους 0,04. Εις το μέσον του σταυρού είναι αποτυπωμένον εν αναγλύφω το οικόσημον της Α.Μ. του Βασιλέως. Επί της οπισθίας όψεως φέρεται εις το μέσον εν αναγλύφω η επιγραφή “1940” “ΑΝΔΡΑΓΑΘΙΑ” εις δύο στοίχους. (Σχήμα 4). 2.Το Μετάλλιον τούτο εξαρτάται εκ λινομεταξίνης ταινίας, πλάτους 36 χιλιοστών, χρώματος βαθέος ερυθρού, φερούσης καθέτως εις το μέσον σειρίδα χρώματος λευκού. Άρθρ.12.-Το Μετάλλιον Ανδραγαθίας απονέμεται εις τους Αξιωματικούς, Ανθυπασπιστάς και οπλίτας Β. Χωροφυλακής, Αστυνομίας Πόλεων και Πυροσβεστικής Υπηρεσίας, το δε δικαίωμα υποβολής προτάσεων δια την απονομήν του Μεταλλείου τούτου έχουσιν οι εν τη παρ. 1 του άρθρ. 10 του παρόντος αναφερόμενοι Αξιωματικοί. Αι προτάσεις αύται υποβάλλονται ιεραρχικώς, καθ’ ον τρόπον ορίζουσι αι παρ. 3 έως 6 του άρθρ. 1 και η παρ. 2 του άρθρ. 6 του παρόντος. (Μετά τη σελ. 20,02) Σελ. 20,03 Τεύχος 470-Σελ.5 Ηθικές Αμοιβές  Προσωπικού (΄Ενοπλου-Πολιτικού) Υπ.Δημ.Τάξης  4.Α.γ.1α   396 Γενικαί Διατάξεις Άρθρ.13.-Τα Μετάλλεια Αυτοθυσίας και Αδραγαθίας απονέμονται κατά την κρίσιν του Υπουργού Δημοσίας Ασφαλείας, και εις την οικογένειαν του τυχόν θανόντος εν τη εκτελέσει της υπηρεσίας οργάνου, τιμής ένεκεν και προς ανάμνησιν της εξαιρέτου πράξεως του πεσόντος, χωρίς να παραδίδηται εις αυτήν και το Μετάλλιον ει μη μόνον το δίπλωμα ιδίου τύπου. Άρθρ.14.-1.Τα Μετάλλια γενικώς απονέμονται δια Β.Δ/τος, προκαλουμένου υπό του Υφυπουργού Δημοσίας Ασφαλείας, μετά ητιολογημένην πρότασιν του Αρχηγού του Σώματος εις ο ανήκει ο προτεινόμενος και παραδίδονται τω δικαιούχω δωρεάν μετά διπλώματος απονομής μεταλλίου ενώ αναγράφεται ο λόγος δι’ ον απονέμονται ταύτα. 2.Η προαγωγή εις ανωτέραν τάξιν Μεταλλίου ενεργείται καθ’ ον τρόπον και η πρώτη απονομή.  Άρθρ.15.-Τα του τρόπου επιδόσεως των Μεταλλίων καθορισθήσονται εκάστοτε δια διαταγών του Υφυπουργού της Δημοσίας Ασφάλειας. Άρθρ.16.-1.Τα ανωτέρω Μετάλλια δεν απονέμονται ή απονεμηθέντα αφαιρούνται από τους καταδικασθέντας δια πράξεις προβλεπομένας εν τοις άρθρ. 21,22,449,454-477,480-486 του Κοιν. Ποινικού Νόμου και τοις Α.Ν. 375/1936 “περί τιμωρίας των εγκλημάτων κατασκοπείας”, 376/1936 “περί μέτρων ασφαλείας οχειρών θέσεων”,1075/1937 «περί μέτρων ασφαλείας του κοινωνικού καθεστώτος», ως ούτοι ετροποποιήθησαν και συνεπληρώθησαν μεταγενεστέρως, ή εν γένει εις τους δια της διαγωγής των καταστάντας αναξίους της τοιαύτης τιμής, δι’ αποφάσεων του Υφυπουργού Δημοσίας Ασφαλείας. 2.Τα Μετάλλια Αξίας, Αυτοθυσίας και Ανδραγαθίας, συνοδεύονται υπό ιδίων διπλωμάτων, υπογραφομένων υπό του Υφυπουργού Δημοσίας Ασφαλείας. Εν εκάστω των διπλωμάτων αναγράφεται η εν τη Ημερησία Διαταγή μνεία της πράξεως του τιμωμένου ή η πρότασις της αρμοδίας Αρχής δια τους πολιτικώς επιστρατευομένους ιδιώτας, η οποία δύναται να συμπληρωθή παρά του Υφυπουργού Δημοσίας Ασφαλείας χωρίς να μεταβάλλεται η έννοια αυτής. Σελ. 20,04 Τεύχος 470-Σελ. 6  3.Το Υφυπουργείον Δημοσίας Ασφαλείας τηρεί βιβλία των απονεμωμένων κατά τας διατάξεις του Νόμου Μεταλλίων, κεχωρισμένως δια τους στρατιωτικούς της Β. Χωροφυλακής, της Αστυνομίας Πόλεων και Πυροσβεστικής Υπηρεσίας, ως και τους πολιτικώς επιστρατευθέντας ιδιώτας. Άρθρ.17.-Τα ανωτέρω Μετάλλια καταλαμβάνουσι την τελευταίαν θέσιν μεταξύ των υφισταμένων ήδη Ελληνικών Μεταλλίων εν τη κεκανονισμένη σειρά αναρτήσεως των Παρασήμων και Μεταλλίων, η δε μεταξύ των σειρά κανονίζεται ως εξής: 1.Μετάλλιον Ανδραγαθίας. 2.Μετάλλιον Αυτοθυσίας. 3.Μετάλλιον Αξίας. 4.Μετάλλιον Ευδοκίμου Υπηρεσίας. Εις τον αυτόν επί της Δημοσίας Ασφαλείας Υφυπουργόν ανατίθεμεν την δημοσίευσιν και εκτέλεσιν του παρόντος.    4.Α.γ.1α Ηθικές Αμοιβές  Προσωπικού (΄Ενοπλου-Πολιτικού) Υπ.Δημ.Τάξης    397

[Source: greek_legal_code_raptarchis | Tokens: 13168]